Major League Soccer

Major League Soccer (MLS) është një ligë profesionale e futbollit për meshkuj, e sanksionuar nga Federata e Futbollit të Shteteve të Bashkuara, e cila përfaqëson nivelin më të lartë të sportit në Shtetet e Bashkuara. Liga përbëhet nga 29 ekipe: 26 në Shtetet e Bashkuara dhe 3 në Kanada, që nga sezoni 2023. MLS e ka selinë në Midtown Manhattan.

Kampionati paraardhës i MLS ishte North American Soccer League, i cili u organizua nga viti 1968 e deri në 1984. MLS u krijua në vitin 1993 si pjesë e kandidaturës së Shteteve të Bashkuara për të organizuar FIFA Kupën e Botës 1994.

Sezoni i parë i Major League Soccer u luajt në vitin 1996. Gjjthsej morën pjesë dhjetë klube. Kampionati hasi vështirësi financiare dhe organizuese në vitet e para, duke humbur miliona dollarë si dhe dy klube falimentuan në vitin 2002. Megjithatë, që atëherë, ndërtimi i stadiumeve të posaçme për futbollin si dhe krijimi i rregullit "Designated Player" i lejoi klubeve afrimin e shumë yjeve të futbollit si David Beckham dhe Lionel Messi. MLS filloi të gjeneronte të ardhura pas firmosjes edhe të disa kontratave fitimprurëse me televizione të ndryshme kombëtare.

Në vitin 2022, me 21,000 tifozë pë lojë, MLS kishte frekuentimin mesatar të katërt më të madh të ligave kryesore sportive profesionale në Shtetet e Bashkuara dhe Kanada, pas National Football League (NFL) me mbi 69,000 tifozë për lojë, Major League Baseball (MLB) me mbi 26,000 tifozë për lojë dhe Canadian Football League (CFL) me mbi 21,700 tifozë për lojë. MLS ishte liga e tetë e futbollit profesionist me pjesëmarrjen më të lartë të tifozëve për ndeshje në botë deri në vitin 2018.

Sezoni i rregullt i Major League Soccer fillon në fund të muajit shkurt ose në fillim të marsit dhe përfundon në mes të tetorit. Ekipet luajnë nga 34 ndeshje secila dhe ekipi me rekordin më të mirë fiton Supporters' Shield. Tetëmbëdhjetë ekipe marrin pjesë në fazën play-off, e cila nis në fund të tetorit dhe kulmon me ndeshjen finale që vendos fituesin e MLS Cup.

 Formati 
Kampionati zakonisht fillon në fund të shkurtit ose në fillim të marsit dhe mbaron në tetor. Ekipet ndahet në bazë të pozitës gjeografike në konferencën e lindjes dhe perëndimit, duke luajtur 34 ndeshje në një kalendar jo të balancuar. Me 30 ekipe në vitin 2025, secili ekip përballet dy herë me çdo ekip tjetër të të njëjtës konferencë (në shtëpi dhe në transfertë) si dhe gjashtë ndeshje kundër ekipeve të konferencës tjetër. Sezoni 2020 ishte i pari në histori ku ekipet nuk u ndeshën kundër çdo ekipi tjetër në kampionat. Në fund të sezonit të rregullt, ekipi me më shumë pikë në secilën konferencë fiton Supporters' Shield si dhe ka avantazhin e të luajturit të ndeshjeve në shtëpi gjatë fazës play-off.

Ekipet marrin një pushim të shkurtër për ndeshjen vjetore All-Star Game e cila luhet në mesin e sezonit. Në ndeshje marrin pjesë lojtarët më të mirë të kampionatit. Formati i All-Star Game ka ndryshuar disa herë që nga themelimi i kampionatit: 2020 ishte viti i parë ku ekipi All-Star i MLS do të luante kundër ekipit All-Star të Liga MX të Meksikës, por ky event u anullua për shkak të Pandemisë së COVID-19. Që nga viti 2015, dita e fundit e ndeshjeve të sezonit është quajtur si "Decision Day" (Dita e Vendimit), ku pothuajse të gjithë ekipet e dy konferencave luajnë njëkohësisht dhe transmetohen me dy dritare – një për secilën konferencë.

Ndryshe nga shumica e ligave kryesore të futbollit në botë, por të ngjashme me ligat e tjera në kontinentin amerikan, sezoni i rregullt i MLS pasohet nga një turnament me eliminim direkt pas sezonit për të përcaktuar kampionin e ligës. Që nga viti 2023, tetëmbëdhjetë ekipe marrin pjesën në turnament, i cili kulmon me ndeshjen finale për MLS Cup në fillim të dhjetorit. Formati i sezonit 2023 përfshiu një çift ekipesh me vetëm një ndeshje me eliminim direkt për dy ekipet e fundit të çdo konference e cila do të pasohej nga një raund best-of-three (tre ndeshje); ky raund u pasua nga raunde të tjera me vetëm një ndeshje me eliminim direkt në rrugën drejt finales së MLS Cup.

Kalendari pranverë-vjeshtë i Major League Soccer përplaset me kalendarin ndërkombëtar të FIFA-s. Turnamentet madhore si FIFA Kupa e Botës dhe CONCACAF Kupa Gold organizohen në verë, duke bërë që disa lojtarë që marrin pjesë në këto turnamente me ekipet e tyre kombëtare të humbasin ndeshjet e kampionatit. Edhe pse MLS has konsideruar për të pasur një kalendar vjeshtë-pranverë, nuk ka pasur asnjë plan konkret deri tani. Nëse ky ndryshim do të bëhej, një pushim dimëror do të ishte i nevojshëm veçanërisht për ekipet që ndodhen në zona me klimë të ashpër dimri. Gjithashtu MLS do të duhej të konkuronte me popullaritetin dhe prezencën e medias së National Football League (NFL), National Basketball Association (NBA), dhe National Hockey League (NHL), të cilat kanë një kalendar vjeshtë-pranverë.

 Kompeticionet e tjera 
Ekipet e MLS gjithashtu luajnë në kompeticione të tjera vendore dhe ndërkombëtare. Çdo sezon, deri në dhjetë ekipe luajnë në CONCACAF Kupën e Kampioneve kundër ekipeve të tjera nga rajoni i CONCACAF. Katër ekipe të MLS kualifikohen në bazë të rezultateve të sezonit të rregullt nga viti i kaluar: kampioni i Supporters Shield, ekipi me më shumë pikë nga konferenca tjetër, kurse dy ekipet e tjera nga renditja e Supporters Shield. Ekipi i pestë që kualifikohet është fituesi në fuqi i MLS Cup. Një tjetër ekip i MLS (jo ekipe kanadeze) mund të kualifikohet duke fituar U.S. Open Cup.

 Ekipet 

30 klubet e ligës janë të ndara midis konferencave Lindore dhe Perëndimore. MLS është zgjeruar rregullisht që nga sezoni 2005, së fundmi me shtimin e San Diego FC në vitin 2025.

Liga paraqet shumë kupa rivaliteti që konkurrohen nga dy ose më shumë ekipe, mjaft shpesh rivalë gjeografikë. Çdo trofe i jepet ekipit me rekordin më të mirë në ndeshjet gjatë sezonit të rregullt që përfshijnë ekipet pjesëmarrëse. Koncepti është i krahasueshëm me trofetë e rivalitetit të luajtura nga ekipet amerikane të futbollit kolegji.

MLS ofron disa nga distancat më të gjata të udhëtimit për një ligë vendase futbolli, me Vancouver Whitecaps FC dhe Inter Miami CF skuadrat më të largëta nga njëra-tjetra me . Gjatë sezonit 2018, skuadra me distancën më të shkurtër të përshkuar gjatë gjithë orarit të rregullt ishte Toronto FC me , ndërsa më e gjata ishte Vancouver me .

+Përmbledhje e klubeve të MLS-së Konferenca Skuadra Vendndodhja Stadiumi CapacityLindore Atlanta United Atlanta, Georgia Mercedes-Benz Stadium42,500Charlotte Charlotte, North Carolina Bank of America Stadium38,000Chicago Fire Chicago, Illinois Soldier Field24,995FC Cincinnati Cincinnati, Ohio TQL Stadium26,000Columbus Crew Columbus, Ohio Lower.com Field20,000D.C. United Washington, D.C. Audi Field20,000Inter Miami CF Fort Lauderdale, Florida Chase Stadium21,550 Montreal, Quebec Saputo Stadium19,619Nashville SC Nashville, Tennessee Geodis Park30,000New England Revolution Foxborough, Massachusetts Gillette Stadium20,000New York City FC The Bronx, New York Yankee Stadium30,321New York Red Bulls Harrison, New Jersey Sports Illustrated Stadium25,000Orlando City SC Orlando, Florida Inter&Co Stadium25,500Philadelphia Union Chester, Pennsylvania Subaru Park18,500Toronto FC Toronto, Ontario BMO Field28,351PerëndimoreAustin FC Austin, Texas Q2 Stadium20,500Colorado Rapids Commerce City, Colorado Dick's Sporting Goods Park18,061 Frisco, Texas Toyota Stadium19,096Houston Dynamo FC Houston, Texas Shell Energy Stadium22,039LA Galaxy Carson, California Dignity Health Sports Park27,000Los Angeles FC Los Angeles, California BMO Stadium22,000Minnesota United FC Saint Paul, Minnesota Allianz Field19,400Portland Timbers Portland, Oregon Providence Park25,218Real Salt Lake Sandy, Utah America First Field20,213San Diego FC San Diego, California Snapdragon Stadium35,000San Jose Earthquakes San Jose, California PayPal Park18,000Seattle Sounders FC Seattle, Washington Lumen Field37,722Sporting Kansas City Kansas City, Kansas Children's Mercy Park18,467St. Louis City SC St. Louis, Missouri Energizer Park22,423Vancouver Whitecaps FC Vancouver, British Columbia BC Place22,120

 Referime 

 Shënimet 

Kategoria:Liga futbolli